Dr Arkadi Popov: mina palun end testida kõigil, kel on vähemalt üks sümptom
Kui iga inimene mõistab, et ta ei taha olla intensiivravis hingamisaparaadi all või et tema vanem sugulane seal oleks, siis tuleb kanda maski ja puhastada käsi, ja punkt. Siis ei pea mõtlema, mitukümmend hingamisaparaati riigis on, ütleb terviseameti meditsiinistaabi juht Arkadi Popov.
"Kas maski kandmine on kohustuslik või mitte, peab jääma poliitikute reguleerida. Tegemist on juriidilise, mitte meditsiinilise küsimusega. Aga meie meedikute seisukoht on see, et mask on kasulik ja inimesed peaksid avalikes kohtades nagu ühistransport, kino, pood, seda kandma. Eriti Tallinnas ja Ida-Virumaal."